
Osakasutusloa andmine (Jalgratta tee 2 // Väike-Äkke)


1. ASJAOLUD JA MENETLUSE KÄIK
Ehitisregistri keskkonda laekus kasutusloa taotlus Jalgratta tee 2 // Väike-Äkke kinnistule rajatud grillplatsidele.
	Kasutusloa taotlus, 
taotleja, menetlus
	07.09.2022. a taotlus nr 2211371/16390, menetlus nr 322865
KIVIKUVAND OÜ (registrikood 11438834)

	Ehitisregistri kood, nimetus, 
kasutamise otstarve      
	221346120, grillplatsid, 
24121 Lõbustus- ja puhkepargirajatis

	Ehitise asukoht,
katastritunnus
	Narva linn, Jalgratta tee 2 // Väike-Äkke, 
51103:005:0004

	Tehtud ehitustööde 
lühikirjeldus
	Grillimisplatside alale peab olema paigaldatud 6 grillplatsi komplekti. Iga komplekt koosneb järgmistest elementidest: 
lõkkekoht ehk grillahi, kaks katuse ja lauaga istepinki, kaks pinki, puukuur, kaks prügikasti ning infostend.  
Grillplatside ehitamise 1. etapis on rajatud 3 grillplatsi komplekti. 

	Ehitise omanik
	Sihtasutus Narva Linna Arendus (registrikood 90003812)

	Ehitusluba, menetlus,
korraldus, ehitusloale esitatud ehitusprojekt

	17.03.2021. a ehitusluba nr 2112271/07865, menetlus nr 224158,
Narva Linnavalitsuse 17.03.2021. a korraldus nr 189-k
ehr-koodiga 221346120 grillplatside,
ehr-koodiga 221346124 pereallee, 
ehr-koodiga 221346122 koerte jalutusväljaku, 
ehr-koodiga 221346123 piirde püstitamiseks, 
Narva Ehitusprojekt OÜ poolt 30.07.2020. a koostatud 
„Grillplatsi aadressil Väike-Äkke ning koerte jalutusväljaku
krundil Äkke, Narva linn ehitusprojekt“,
digidoc-boks „636NEP_PP_v02_Akke.asice“

	Kasutusloale esitatud ehitusprojekt
	Narva Ehitusprojekt OÜ poolt 30.07.2020. a koostatud 
„Grillplatsi aadressil Väike-Äkke ning koerte jalutusväljaku
krundil Äkke, Narva linn ehitusprojekt“,
digidoc-boks „636NEP_PP_v02_Akke.asice“

	Kasutusloale esitatud
muudatusprojekt
	Narva Ehitusprojekt OÜ poolt 19.07.2022. a koostatud 
„Grillplatsi aadressil Väike-Äkke ning koerte jalutusväljaku
krundil Äkke, Narva linn ehitusprojekti muudatusprojekt“,
digidoc-boks „636NEP_PP_v02_Muudatusprojekt.asice“


[bookmark: _GoBack]Kasutusloa taotluse ese on grillplatsid ehitisregistri koodiga 221346120. Ehitisregistri koodiga 221346124, 221346122, 221346123 rajamata ehitisi ei vaadelda kasutusloa menetluse nr 322865 raames.

13.09.2022. a toimus valminud ehitise ülevaatus. Ehitises ei ole avastatud puudusi. Ehitisregistri keskkonna kaudu on kasutusloa taotlus mitu korda tagastatud ehitusdokumentatsioonis avastatud puuduste kõrvaldamiseks. 12.10.2022. a on taotleja esitanud lõplikult kõrvaldatud puudustega ehitusdokumentatsiooni.

Ehitusseadustiku § 54 lõike 2  kohaselt  pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Ehitusloa menetluse nr 224158 käigus otsustaja tegi otsuse kavandatava tegevuse keskkonnamõju hindamise algatamata jätmise kohta (vt Narva Linnavalitsuse 17.03.2021. a korralduse nr 189-k punkti 3.2).

Kasutusloa menetlusse oli ehitisregistri keskkonnas kaasatud kooskõlastamiseks ja arvamuse avaldamiseks Narva Linnavalitsuse Linnamajandusamet, Narva Linnavalitsuse Arhitektuuri- ja Linnaplaneerimise Amet, Sihtasutus Narva Linna Arendus (registrikood 90003812), Päästeameti ida päästekeskus. 

Sihtasutus Narva Linna Arendus esitas oma kooskõlastuse Kivikuvand OÜ poolt teostatud tööde kohta (linnavalitsuse dokumendiregistris 20.10.2022. a kiri nr 1-12.2/10437).

Narva Linnavalitsuse Linnamajandusamet esitas oma nõusoleku ehitisregistri keskkonnas. 
Narva Linnavalitsuse Arhitektuuri- ja Linnaplaneerimise Amet kooskõlastas kasutusloa eelnõu tingimusega, et II etapis tuleb lahendada järgmised märkused muudatusprojekti osas:                                         „1.„Dokumentide nimekiri“ faili päismikus esitada korrektne töö number ja töö nimetus.                               2. Asendiplaan: - kirjanurgas esitada korrektne töö number, aga samuti mõõtkava; - jääb ebaselgeks, kus on joonisel tingmärkides mainitud projekteeritav infotahvel ja mida tähendab musta värvi paks joon? Joonisel esitada vajalik informatsioon; - esitada informatsioon pereallee kohta. 3.      Seletuskirja päismikus esitada korrektne töö number. 4. Seletuskiri: esitada laiendatud informatsioon muudetavate tööde kohta, sh platsi ja teede konstruktsioonid kihtide järgi“.
Päästeameti ida päästekeskus on 11.10.2022. a loobunud kooskõlastamisest põhjusel: „Grillplatsil puuduvad ehitisele esitatavad tuleohutusnõuded“.  
Päästeameti ida päästekeskus palus arvestada sellega: „Küttekoldevälise tule tegemisel ja grillimisel tuleb jälgida  siseministri määruse nr 18 „Lõkke tegemisele ja grillimiskohale esitatavad nõuded“ nõudeid. Sh:(1) Küttekoldevälise tule tegemise ja grillimise koha ümbrus peab olema puhastatud selliselt, et oleks takistatud tule levik. (2) Küttekoldevälise tule tegemisel ja grillimisel tuleb arvestada ümbruse ja ilmastikutingimuste mõju tuletegemise ohutusele. (3) Küttekoldevälise tule tegemise juures peab olema piisaval hulgal esmaseid tulekustutusvahendeid või muid tule kustutamiseks kasutatavaid vahendeid, arvestades ohustatud ehitisi või looduskeskkonda.(4) Lõkke tegemisel ja grillseadme kasutamisel tuleb tagada pidev järelevalve. Pärast lõkke tegemist või grillseadme kasutamist tuleb põlemisjäägid lasta täielikult ära põleda, summutada või kustutada need veega“.
Kasutusloa eelnõu kooskõlastuste märkused ei sisalda ehitusseadustiku § 55 kajastatud kasutusloa andmisest keeldumise põhjuseid ning ei mõjuta kasutusloa andmise otsustamist. Muudatusprojektis tehtud muudatused ei sisalda ehitusseadustiku § 46 lg 1 p 2 loetletud ehitusloa kehtetuks tunnistamise põhjuseid. Kuna ehitise osa vastab ehitisele esitatud nõuetele ja ehitusloale, seda on võimalik ohutult ja iseseisvalt kasutada, siis võib kohalik omavalitsus anda osakasutusloa Jalgratta tee 2 // Väike-Äkke kinnistule rajatud ehitisregistri koodiga 221346120 ehitisele „Grillplatsid“ (v.a ehitise osa koos 3 puuduoleva grillplatsi komplektiga).
2.   ÕIGUSLIKUD ALUSED
2.1. Ehitusseadustiku § 50 lõike 5 kohaselt ehitise osale võib anda osakasutusloa, kui ehitise osa on valmis ning täidetud on õigusaktides esitatud nõuded, eelkõige nõue, et ehitist on võimalik ohutult kasutada.
2.2. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.3. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
2.4.  Ehitusseadustiku § 54 lõike 3 punkti 3 kohaselt kasutusloa kõrvaltingimusena võib eelkõige sätestada lisakohustuse taotleda ehitise osakasutusloa andmise korral teatud tähtaja jooksul kasutusluba.
2.5. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
3.1. Anda osakasutusluba Jalgratta tee 2 // Väike-Äkke kinnistule rajatud ehitisregistri koodiga 221346120 ehitisele „Grillplatsid“, mis on rajatud Narva Ehitusprojekt OÜ poolt 30.07.2020. a koostatud „Grillplatsi aadressil Väike-Äkke ning koerte jalutusväljaku krundil Äkke, Narva linn ehitusprojekt“ (digidoc-boks „636NEP_PP_v02_Akke.asice“) põhiprojekti ning Narva Ehitusprojekt OÜ poolt 19.07.2022. a koostatud „Grillplatsi aadressil Väike-Äkke ning koerte jalutusväljaku krundil Äkke, Narva linn ehitusprojekti muudatusprojekt“ (digidoc-boks „636NEP_PP_v02_Muudatusprojekt.asice“) muudatusprojekti alusel.
3.2. Osakasutusluba ei laiene ehitisregistri koodiga 221346120 „Grillplatsid“ ehitise osale koos 3 puuduoleva grillplatsi komplektiga.
3.3. Kohustada ehitustööde tellijat ja omaniku esindajat:
3.3.1   arvestama käesoleva korralduse punktis 1 toodud Päästeameti ida päästekeskuse arvamusega;
3.3.2 täitma käesoleva korralduse punktis 1 toodud Narva Linnavalitsuse Arhitektuuri- ja Linnaplaneerimise Ameti kooskõlastuse märkusi.

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

